(দিনাজপুর২৪.কম) ভাষা-সমস্যা ক্রমেই কাটিয়ে উঠছেন মুস্তাফিজুর রহমান। সানরাইজার্স হায়দারাবাদের সতীর্থদের সঙ্গে আনন্দ ও খেলায় যোগ দিয়েছেন তিনি। ভারতীয় প্রিমিয়ার লীগের (আইপিএল) নবম আসরে খেলতে গিয়ে শুরুতেই ভাষা বিড়ম্বনায় পড়েন বাংলাদেশের এ পেসার। মুস্তাফিজ ভাল করে ইংরেজি ও হিন্দি বলতে ও বুঝতে পারেন না। আর তার দলে বাঙ্গালী কোনো খেলোয়াড়ও নেই। এতে প্রথম দিকে একটু আড়ষ্ট ছিলেন। তবে ক্রমে সতীর্থদের সঙ্গে মানিয়ে নিচ্ছেন তিনি।